Pik doen meer vir land as Panyaza | Netwerk24
Man vas wat plaaswerkers treiter
’n Jong man wat glo plaasbewoners in Bainsvlei, buite Bloemfontein, vir twee weke lank geterroriseer het, het vandeesweek op ses verskillende aanklagte in die landdroshof verskyn.
Verwagting dat All Blacks ‘oortuigend wen’
Die All Black-senter Anton Lienert-Brown draai nie doekies om oor die groot druk op jou skouers wanneer jy die swart trui oor jou kop trek nie.
Duane speel elke toets vir oorlede pa
Duane Vermeulen leef sy wyle pa, André Vermeulen, se rugbydroom.
Chester se gesig Saterdag op Bok-truie
’n Afbeelding van die gesig van Chester Williams sal op die Springbokke se truie wees wanneer hulle Nieu-Seeland Saterdag in hul eerste wedstryd in vanjaar se Wêreldbeker-toernooi in Japan pak.
Tesourie bevestig MTBR is op 30 Oktober
Tito Mboweni, minister van finansies, sal op 30 Oktober sy mediumtermyn-begrotingsraamwerk (MTBR) in die parlement lewer.
Remgro: Edwin Hertzog, GT Ferreira tree uit
Dr. Edwin Hertzog, stigter van Mediclinic, tree af as medevoorsitter en nie-uitvoerende direkteur van Remgro.
Reserwebank ‘mors kans vir beter sakevertroue’
Die Reserwebank het Donderdag ’n geleentheid deur sy vingers laat glip “om ’n positiewe boodskap aan ondernemings en verbruikers te stuur”, sê prof. Raymond Parsons van die Noordwes-universiteit se sakeskool.
Die genades in Tempe-week is nie toeval nie
‘Elke September gaan jy in hierdie dip in . . . in hierdie gat van verwyt. Jy dink hoe jy hierdie skietery kon verhoed het. En hoeveel pyn jy kon gespaar het vir baie mense.”
Cyril se gemengde boodskappe aan die wêreld
Pres. Cyril Ramaphosa stuur gemengde boodskappe aan die wêreld met sy optrede ná die onlangse vlaag van xenofobiese geweld, skryf Liesl Louw-Vaudran.
‘Ek wens ek kon as burger van die land bedank’
Nadat twee oorsese toeriste onlangs by Graskop aangeval is, het Willem Landman gevoel asof sy wêreld in duie stort. Om apartheid te blameer is ’n abdikasie van verantwoordelikheid, skryf hy.
Sun International kap terug oor Steve
Sun International ondersteun nie “ ’n verdelende narratief vermom as vryheid van spraak en kulturele uitdrukking” nie, het die groep Donderdag in ’n verklaring gesê.
Cintaine in debuut van 'Dinge van ’n kind’ op Aardklop
Die verlies aan drome en onskuld en hóé ’n mens onthou, bied veral stof tot nadenke in die solostuk Die dinge van ’n kind.
Casper wéér vol woema vir verhoog, TV
Nadat die komediant en akteur Casper de Vries vir ’n wyle ’n blaaskans geneem het, is hy weer met mening terug in die kalklig.
Mighty Families: Wen die ‘Curriebeker’ vir jou lewe
Leef ’n invloedryke en betekenisvolle lewe waarmee jy ander tot goeie omgee- en Christen-waardes motiveer en wen so die “Curriebeker” vir jou eie lewe.
Bokvroue besoek skole om jonges te inspireer
Die Springbokvrouerugbyspan het vandeesweek skole in Port Elizabeth besoek om toekomstige vrouerugbyspelers te inspireer en te motiveer.
Pik doen meer vir land as Panyaza
Deur Barnard Beukman 19 Oktober 2018 00:00
Daar is volle begrip daarvoor dat enigeen wat onder apartheid gely het nie sy of haar weg oopsien om hulde te bring aan enige apartheidspolitikus nie. Dit is sy of haar volle reg.
Daar is inderdaad onder die bevoorregte klas van apartheid grotendeels nog te min begrip vir die omvang van die onderdrukking. En baie werk is nog nodig om dit ten volle te verstaan.
Dit is een van die redes waarom daar in dié rubriek destyds sterk standpunt ingeneem is teen premier Helen Zille se lukrake verwysing na die voordele van kolonialisme – dít in weerwil van sowat 70% van lesers wat tot steun van haar gereageer het.
Al moet ons sensitief wees vir mekaar se pyn, gaan dit in ’n diverse land nie help om vir mekaar helde te kies nie. Net so min as wat wit mense kon bepaal dat Lucas Mangope en Kaiser Matanzima enige swart mense se leiers of helde moet wees, kan wit mense en bepaald Afrikaanssprekendes nie ingeperk word tot ’n lysie van Bram Fischer en Beyers Naudé nie. (Mosiuoa Lekota – toe nog in die ANC – en Ebrahim Rasool het genl. Christiaan de Wet darem ook tot die lys gevoeg as een van die eerste Afrika-vryheidsvegters.)
Panyaza Lesufi, Gautengse LUR vir onderwys en provinsiale onderleier van die ANC, is binne sy volle reg om te sê hy wil nie oorlede Pik Botha gedenk nie
Panyaza Lesufi, Gautengse LUR vir onderwys en provinsiale onderleier van die ANC, is dus binne sy volle reg om te sê hy wil nie oorlede Pik Botha gedenk nie. Al is dit in teenstelling met die ANC en van sy kollegas.
Sy aanklag teen Botha is dat hy “apartheid verdedig het en die vryheid van swart mense vertraag het”.
Indien dit nodig was dat ons ’n vreedsame ontbondeling van apartheid moes kry en ’n onderhandelde skikking vir daarna, was Botha juis een van dié wat gelyke regte versnel het. Die magselite moes oortuig word om nie net weens die werklikhede van die dag nie, maar uit oortuiging te aanvaar dat apartheid verkeerd is en dat daar onderhandel moes word vir ’n inklusiewe en regverdige alternatief.
Dit is wat hy sy hele loopbaan lank gedoen het en dit het waarskynlik daartoe bygedra dat hy nooit die hoogste pos beklee het nie.
In die nuwe demokratiese bestel ná 1994, wat deur die ANC goedgekeur is, is hy tot die eerste parlement verkies. En ingevolge die oorgangsbedeling deur oudpres. Nelson Mandela in die eerste demokratiese kabinet aangestel. So, laat ons net balans in enige oordeel behou.
Lesufi is deel van ’n onderwysbedeling waar in die 2016-’17-boekjaar net 16 van die begrote 59 skole landwyd gebou is.
As deelnemer aan enkele projekte waar diverse deelnemers oor die verlede en die gevolge van apartheid praat, is dit my gevolgtrekking dat dit inderdaad nodig is. Maar die amper histeriese manier waarop apartheid die heeltyd nader gesleep word om mislukkings van die huidige regering te verbloem, het ’n roemlose hoogtepunt bereik met Britse beeldpoetsers wat gehuur is om “witmonopoliekapitaal” uit te dink.
Lesufi is deel van ’n onderwysbedeling waar in die 2016-’17-boekjaar net 16 van die begrote 59 skole landwyd gebou is. Meer as R600 miljoen vir nuwe skole is as “verlore” verklaar.
Uit Asadi, die inisiatief vir versnelde skoolinfrastruktuur, is vir die 2017-’18-boekjaar geld voorsien vir die bou van 12 Gautengse skole in die eerste drie kwartale. Net een het gerealiseer. En landwyd is net agt uit die beoogde 33 skole gebou.
Voorts sit Lesufi in die Gautengse regering, onder wie se toesig sommige van die oorlede Life Esidimeni-pasiënte agterop oop bakkies weggery is na ’n dood deur erge verwaarlosing.
In die openbare ondersoek het een van die slagoffers getuig dat die apartheidsbedeling beter vir haar broer gesorg het “as die demokratiese regering waarvoor ek gestem het”.
So wie vertraag nou die vryheid en bemagtiging van swart mense?
Meer oor: Panyaza Lesufi | Pik Botha | Max Du Preez | Afsterwe | Menings
Dros-verdagte: Rede vir naam
Vaalrivier-ramp verdwerg staatskaping op skadelys
Nou vir ouers vra by ANC ná CR se landbouvryery
Vrydag se betoging by Krugerwildtuin afgestel
18 sewesbrekers van Spele tree by WB aan
10 moet-lees-stories: Donderdag 19 September 2019
Zondo: Polisiehoofde wou ondersoek stop
‘Bom’ in bank: Man sê hy wil skuld beken
So lyk miljoen rykste gesinne in SA
EKSKLUSIEF: Chester se pa verbreek sy stilte